Smertepumpe

En smertepumpe er en medisinsk infusjonspumpe for legemidler oppløst i vann for konstant og langvarig injeksjon, enten subkutant, intravenøst eller epiduralt. Smertepumper er ofte batteridrevne, og kan være utformet som sprøytepumper eller peristaltiske infusjonspumper.

Smertepumper brukes ofte med morfin eller andre sterke smertestillende midler for å behandle sterke smerter. Pumpen tas ofte i bruk på medikament hvor man ikke oppnår god effekt med tabletter, smerteplaster eller enkeltinjeksjoner.

Det kan gis flere legemidler samtidig i samme sprøyte med smertepumpe. Hastigheten av infusjonen kan innstilles innen et stort variasjonsområde. Mange smertepumper har en egen knapp for en forhåndsinnstilt enkeltdose som pasienten kan gi dersom det oppstår smerter (se pasientkontrollert analgesi).

 Se også 
Palliativ behandling

 Referanser 

Kategori:Medisin
Kategori:Medisinsk utstyr